ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการดำเนินงานของกองทุนและค่าใช้จ่ายตามภาระผูกพันของกองทุนพ.ศ. ๒๕๕๓ โดยที่เป็นการสมควรปรับปรุงระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการดำเนินงาน และค่าใช้จ่ายตามภาระผูกพันของกองทุนให้เกิดความเหมาะสมในการปฏิบัติงานและมีประสิทธิผลต่อกองทุนฟื้นฟูและพัฒนาเกษตรกรอาศัยอำนาจตามความในมาตรา๙ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒คณะกรรมการกองทุนฟื้นฟูและพัฒนาเกษตรกร โดยความเห็นชอบของกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการดำเนินงานของกองทุน และค่าใช้จ่ายตามภาระผูกพันของกองทุนพ.ศ. ๒๕๕๓ข้อ๒[๑]ระเบียบนี้ให้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการดำเนินงานและค่าใช้จ่ายตามภาระผูกพันของกองทุนพ.ศ. ๒๕๔๓(๒)ระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการดำเนินงานและค่าใช้จ่ายตามภาระผูกพันของกองทุน (ฉบับที่ ๒) พ.ศ. ๒๕๔๗ข้อ๔ ในระเบียบนี้คณะกรรมการ หมายความว่าคณะกรรมการกองทุนฟื้นฟูและพัฒนาเกษตรกรคณะกรรมการบริหาร หมายความว่าคณะกรรมการบริหารกองทุนฟื้นฟูและพัฒนาเกษตรกรคณะกรรมการจัดการหนี้ หมายความว่าคณะกรรมการจัดการหนี้ของเกษตรกรข้อ๕ ค่าใช้จ่ายของกองทุนแบ่งออกได้ดังต่อไปนี้(๑)การบริหารงานของสำนักงาน(๒)ตามภาระผูกพัน(๓)ให้องค์กรเกษตรกรกู้ยืมเงินเพื่อการฟื้นฟูและพัฒนาเกษตรกร(๔)ชำระหนี้แก่เจ้าหนี้ของเกษตรกรตามที่คณะกรรมการกำหนด(๕)การลงทุนหาผลประโยชน์อื่น(๖)ค่าใช้จ่ายอื่น ๆ ตามที่คณะกรรมการบริหารกำหนดข้อ๖ค่าใช้จ่ายในการบริหารงานของสำนักงาน แบ่งออกเป็นงบรายจ่าย ดังต่อไปนี้๖.๑งบบุคลากร หมายถึง รายจ่ายที่กำหนดให้จ่ายเพื่อการบริหารงานบุคคล ดังนี้(๑)เงินเดือน(๒)ค่าจ้างประจำ(๓)ค่าจ้างชั่วคราว(๔)เงินสงเคราะห์และสวัสดิการของพนักงานและลูกจ้าง๖.๒งบดำเนินงาน หมายถึง รายจ่ายที่กำหนดให้จ่ายเพื่อการบริหารงานประจำ ได้แก่รายจ่ายที่จ่ายในลักษณะค่าตอบแทน ค่าใช้สอย ค่าวัสดุ และค่าสาธารณูปโภค ดังนี้๖.๒.๑ค่าตอบแทน ได้แก่(๑)ค่าเบี้ยประชุม(๒)ค่าตอบแทนปฏิบัติงานนอกเวลาทำการ๖.๒.๒ค่าใช้สอย ได้แก่(๑)ค่าใช้จ่ายในการเดินทางไปปฏิบัติงานประกอบด้วย ค่าเบี้ยเลี้ยง ค่าที่พักและค่าพาหนะของคณะกรรมการ คณะกรรมการบริหาร และคณะกรรมการจัดการหนี้ คณะอนุกรรมการคณะทำงาน พนักงานและลูกจ้าง(๒)ค่าใช้จ่ายในการจัดประชุม อบรม หรือสัมมนา(๓)ค่าใช้จ่ายในการรับรองและพิธีการ(๔)ค่าใช้จ่ายในการเผยแพร่และประชาสัมพันธ์(๕)ค่าใช้จ่ายในการศึกษา วิจัย และรับฟังความคิดเห็นของประชาชน(๖)ค่าใช้จ่ายอื่น ๆ ตามที่คณะกรรมการบริหารกำหนด๖.๒.๓ค่าวัสดุ ได้แก่(๑)รายจ่ายเพื่อจัดหาสิ่งของ ซึ่งโดยสภาพเมื่อใช้แล้วย่อมสิ้นเปลืองหมดไปแปรสภาพหรือไม่คงสภาพเดิม(๒)รายจ่ายเพื่อจัดหาสิ่งของที่มีลักษณะคงทนถาวร และมีราคาต่อหน่วยหรือต่อชุดไม่เกิน๕,๐๐๐ บาท รวมถึงรายจ่ายที่ต้องชำระพร้อมกัน เช่น ค่าขนส่ง ค่าภาษีค่าประกันภัย ค่าติดตั้ง เป็นต้น(๓)รายจ่ายเพื่อจัดหาโปรแกรมคอมพิวเตอร์ ที่มีราคาต่อหน่วยหรือต่อชุดไม่เกิน ๒๐,๐๐๐ บาท(๔)รายจ่ายเพื่อประกอบ ดัดแปลง ต่อเติม หรือปรับปรุงครุภัณฑ์ที่มีวงเงินไม่เกิน ๕,๐๐๐ บาทที่ดินและสิ่งก่อสร้าง ที่มีวงเงินไม่เกิน ๕๐,๐๐๐ บาท(๕)รายจ่ายเพื่อประกอบ ดัดแปลง ต่อเติม หรือปรับปรุงครุภัณฑ์คอมพิวเตอร์ที่มีวงเงินไม่เกิน๕,๐๐๐ บาท(๖)รายจ่ายเพื่อซ่อมแซมบำรุงรักษาทรัพย์สิน เพื่อให้สามารถใช้งานได้ตามปกติ๖.๒.๔ค่าสาธารณูปโภค ได้แก่(๑)ค่าไฟฟ้า(๒)ค่าน้ำประปา(๓)ค่าฤชา ค่าธรรมเนียม ค่าอากรแสตมป์ และค่าภาษีต่าง ๆ(๔)ค่าบริการสื่อสารและการโทรคมนาคม เช่น ค่าไปรษณีย์ ค่าดวงตราไปรษณีย์ ค่าธนาณัติค่าโทรภาพ (ค่าโทรสาร) ค่าใช้จ่ายเกี่ยวกับการใช้บริการระบบอินเตอร์เน็ตค่าเคเบิ้ลทีวี ค่าโทรศัพท์พื้นฐาน และค่าโทรศัพท์เคลื่อนที่ เป็นต้น๖.๓งบลงทุน หมายถึง รายจ่ายที่กำหนดให้จ่ายเพื่อการลงทุน ได้แก่ รายจ่ายที่จ่ายในลักษณะค่าครุภัณฑ์ที่ดิน และสิ่งก่อสร้างรวมถึงรายจ่ายที่กำหนดให้จ่ายจากรายจ่ายอื่นใดในลักษณะรายจ่ายดังกล่าว ดังนี้๖.๓.๑ค่าครุภัณฑ์ ได้แก่(๑)รายจ่ายเพื่อจัดหาสิ่งของที่มีลักษณะคงทนถาวร และมีราคาต่อหน่วยหรือต่อชุดเกินกว่า๕,๐๐๐ บาท รวมทั้งค่าใช้จ่ายที่ต้องชำระพร้อมกัน เช่น ค่าขนส่ง ค่าภาษีค่าประกันภัย ค่าติดตั้ง เป็นต้น(๒)รายจ่ายเพื่อจัดหาโปรแกรมคอมพิวเตอร์ ที่มีราคาต่อหน่วยหรือต่อชุดเกินกว่า ๒๐,๐๐๐ บาท(๓)รายจ่ายเพื่อประกอบ ดัดแปลง ต่อเติม หรือปรับปรุงครุภัณฑ์รวมทั้งครุภัณฑ์คอมพิวเตอร์ที่มีวงเงินเกินกว่า ๕,๐๐๐ บาท๖.๓.๒ค่าที่ดินและสิ่งก่อสร้าง ได้แก่(๑)รายจ่ายเพื่อให้ได้มาซึ่งที่ดินและหรือสิ่งก่อสร้าง รวมถึงสิ่งต่าง ๆที่ติดตรึงกับที่ดินหรือสิ่งก่อสร้าง เช่น อาคาร บ้านพัก เป็นต้น(๒)ค่าติดตั้งระบบไฟฟ้าหรือระบบประปา รวมถึงอุปกรณ์ต่าง ๆ ซึ่งเป็นการติดตั้งครั้งแรกในอาคารหรือสถานที่ปฏิบัติงาน(๓)รายจ่ายเพื่อประกอบ ดัดแปลง ต่อเติม หรือปรับปรุงที่ดินหรือสิ่งก่อสร้างที่มีวงเงินเกินกว่า ๕๐,๐๐๐ บาท เช่น ค่าถมดิน ค่าจัดสวนเป็นต้น๖.๔งบค่าใช้จ่ายอื่น ได้แก่(๑)ค่าใช้จ่ายในการดำเนินการยึด อายัด และขายทอดตลาดทรัพย์สิน(๒)ค่าธรรมเนียมศาล และค่าใช้จ่ายอื่นในการดำเนินคดี(๓)ค่าใช้จ่ายอื่น ๆ ตามที่คณะกรรมการบริหารกำหนดข้อ๗การจ่ายเงินกองทุนเพื่อเป็นค่าใช้จ่ายในการดำเนินการและค่าใช้จ่ายตามภาระผูกพันตามข้อ๕ และข้อ ๖ให้เป็นไปตามระเบียบที่คณะกรรมการบริหารกำหนดโดยความเห็นชอบของคณะกรรมการเว้นแต่การจ่ายเงินตามข้อ ๖.๒.๑ (๑) ให้ดำเนินการ ดังนี้๗.๑ค่าเบี้ยประชุม ค่าเบี้ยเลี้ยง ค่าที่พัก ค่าพาหนะและค่าใช้จ่ายอย่างอื่นในการปฏิบัติหน้าที่ของคณะกรรมการและคณะกรรมการบริหารให้เป็นไปตามระเบียบที่รัฐมนตรีว่าการกระทรวงเกษตรและสหกรณ์กำหนดโดยความเห็นชอบของกระทรวงการคลัง๗.๒ค่าเบี้ยประชุม ค่าเบี้ยเลี้ยง ค่าที่พัก ค่าพาหนะและค่าใช้จ่ายอย่างอื่นในการเดินทางไปปฏิบัติหน้าที่ของคณะกรรมการจัดการหนี้ ให้เป็นไปตามระเบียบที่คณะกรรมการกำหนดโดยความเห็นชอบจากกระทรวงการคลัง๗.๓ค่าเบี้ยประชุมคณะอนุกรรมการที่แต่งตั้งตามกฎหมายและคณะทำงานซึ่งได้รับการแต่งตั้งจากคณะกรรมการบริหารหรือคณะกรรมการจัดการหนี้ให้ได้รับเป็นรายครั้งตามอัตราของทางราชการโดยอนุโลมข้อ๘ ให้ประธานกรรมการกองทุนฟื้นฟูและพัฒนาเกษตรกรรักษาการตามระเบียบนี้ประกาศ ณ วันที่ ๒๖เมษายน พ.ศ. ๒๕๕๓พลตรี สนั่น ขจรประศาสน์รองนายกรัฐมนตรีประธานกรรมการกองทุนฟื้นฟูและพัฒนาเกษตรกรปริยานุช/จัดทำ๙ มิถุนายน ๒๕๕๓นันท์นภัสร์/ตรวจ๙ มิถุนายน ๒๕๕๓โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๖๙ ง/หน้า ๔/๒ มิถุนายน ๒๕๕๓